als_Latn dik_Latn sag_Latn
-
-
-
Numri i kosovarëve që po e lënë vendin është alarmues ndërsa situata ekonomike më nuk është një arsye për t’u lejuar qëndrimi në Gjermani, tha Ambasadorja e Gjermanisë në Kosovë, Angelika Viets.
Duke folur për situatën në Kosovë, diplomatja gjermane u shpreh se askush nuk është i ndjekur apo i rrezikuar si më parë, ndërsa ata që janë larguar për të gjetur jetë më të mirë “do të kthehen më të varfër”.
Ajo theksoi se shteti i saj ka dhënë leje qëndrimi një numri të madh të kosovarëve të cilët patën shkuar atje si punëtorë sezonalë në etapa të ndryshme, ndërsa tha se tani ikja nga Kosova nuk është zgjidhje për kosovarët.
“Do të kthehen të gjithë në Kosovë ndërsa ata që kanë shitur çdo gjë për t’u larguar do të presin për të marrë refuzimin për qëndrim në Gjermani e pastaj do të kthehen në Kosovë” tha Viets.
Ajo u shpreh se diaspora përbën një numër të madh të kosovarëve të cilët jetojnë jashtë vendit dhe të cilët janë aset për Kosovën.
“Ata mund ta ndihmojnë ekonominë e vendit pasi që pothuajse të gjithë janë shumë të suksesshëm”, u shpreh ambasadorja.
Ajo ndër të tjerash tha se gjërat duhet të lëvizin me shpejtësi, dhe duhet të fillojnë nga 9 shkurti i këtij viti, kur pritet të vazhdojnë bisedimet në mes Kosovës dhe Serbisë.
“Dialogu e ka shkrirë raportin e ngrirë të Kosovës dhe Serbisë. Ne si Gjermani kemi luajtur një rol të rëndësishëm në marrëveshjet e vitit 2013 në mes Prishtinës dhe Beogradit duke vënë presion mbi Serbinë”, u shpreh ajo.
Viets tha se Serbia u ankua për kushtet që i janë vënë, por theksoi se asnjë shtet nuk do të anëtarësohet në BE pa i zgjedhur problemet e tyre.
Sipas saj, Kosova duhet të ketë prioritet për këtë vit zhvillimin ekonomik.
komento përmes
unk unk unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn